Author: NN_30
Last saved by: Goran Stojic

INTERESOVANJE TRUDNICA ZA ŠKOLU RODITELJSTVA SVE VEĆE

Danas nova grupa polaznica

*Veliko interesovanje za školu roditeljstva.Sa radom počinje nova grupa trudnica

Zbog velikog interesovanja a i po planu rada, danas će od 17.30 sati početi sa radionicom  nova grupa trudnica. Radionice su organizovane u prostorijama Savetovališta za psiho-fizičku pripremu, na prvom spratu Doma zdravlja Niš.
Trudnica od svog izabranog ginekologa dobija uput da može da pohađa školu, ona se sa uputom javlja u savetovalište za trudnice gde joj akušerska sestra zakazuje termin dolaska. Formiraju se grupe od 10 trudnica.
Psiho-fizička priprema obuhvata trudnice od 28 nedelja trudnoće, do porođaja.Trudnica na psiho-fizičku pripremu dolazi jednaput nedeljno. Priprema traje 8 nedelja.
Sve trudnice koje prođu edukaciju pripreme za porođaj izuzetno su zadovoljne stečenim znanjem i potpuno spremne za porođaj.
Buduće majke će pohađanjem škole roditeljstva naučiti kako da se najbolje pripreme za porođaj kao i za prve korake materinstva uz pružanje najboljih saveta o ishrani, fizičkoj aktivnosti, porođaju, dojenju i nezi bebe. U školi roditeljstva su dobrodošli i budući očevi koji uz edukaciju mogu da prisustvuju porođaju.
J. M.
(Projekat “Nišlije se uključuju u odlučivanje” sufinansiran iz budžeta grada Niša)